CELEX: 32017R1834
Language: hu
Date: 2017-10-09 00:00:00
Title: A Bizottság (EU) 2017/1834 végrehajtási rendelete (2017. október 9.) az ISIL-lel (Dáissal) és az al-Kaida szervezetekkel összeköttetésben álló egyes személyekkel és szervezetekkel szemben meghatározott egyes korlátozó intézkedések bevezetéséről szóló 881/2002/EK tanácsi rendelet 279. alkalommal történő módosításáról

10.10.2017   
            
            
               HU
            
            
               Az Európai Unió Hivatalos Lapja
            
            
               L 260/3
            
         A BIZOTTSÁG (EU) 2017/1834 VÉGREHAJTÁSI RENDELETE
   (2017. október 9.)
   az ISIL-lel (Dáissal) és az al-Kaida szervezetekkel összeköttetésben álló egyes személyekkel és szervezetekkel szemben meghatározott egyes korlátozó intézkedések bevezetéséről szóló 881/2002/EK tanácsi rendelet 279. alkalommal történő módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az ISIL-lel (Dáissal) és az al-Kaida szervezetekkel összeköttetésben álló egyes személyekkel és szervezetekkel szemben meghatározott egyes korlátozó intézkedések bevezetéséről szóló, 2002. május 27-i 881/2002/EK tanácsi rendeletre (1) és különösen annak 7. cikke (1) bekezdésének a) pontjára és 7a. cikkének (5) bekezdésére,
   mivel:
   
               (1)
            
            
               A 881/2002/EK rendelet I. melléklete felsorolja azon személyeket, csoportokat és szervezeteket, amelyekre a rendeletnek megfelelően a pénzeszközök és gazdasági erőforrások befagyasztása vonatkozik.
            
         
               (2)
            
            
               2017. október 4-én az Egyesült Nemzetek Biztonsági Tanácsának szankcióbizottsága úgy határozott, hogy egy bejegyzést módosít az azon személyekre, csoportokra és szervezetekre vonatkozó jegyzékében, amelyekre vonatkozóan a pénzeszközök és gazdasági erőforrások befagyasztását alkalmazni kell. A 881/2002/EK rendelet I. mellékletét ezért ennek megfelelően módosítani kell,
            
         ELFOGADTA EZT A RENDELETET:
   1. cikk
   A 881/2002/EK rendelet I. melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. október 9-én.
      
         
            a Bizottság részéről,
         
         
            az elnök nevében,
         
         
            a Külpolitikai Eszközökért Felelős Szolgálat vezetője
         
      
   
   
      (1)  HL L 139., 2002.5.29., 9. o.
   
   
      MELLÉKLET
      A 881/2002/EK rendelet I. mellékletében a „Természetes személyek” részben az
      
         „Isnilon Totoni Hapilon (alias a) Isnilon Hapilun, b) Isnilun Hapilun, c) Abu Musab, d) Salahudin, e) Tuan Isnilon). Születési ideje: a) 1966.3.18., b) 1967.3.10. Születési helye: Bulanza, Lantawan, Basilan, Fülöp-szigetek. Állampolgársága: Fülöp-szigeteki.”
      
      bejegyzés azonosító adatainak helyébe a következő szöveg lép:
      
         „Isnilon Totoni Hapilon (más néven a) Isnilon Hapilun; b) Isnilun Hapilun; c) Abu Musab; d) Salahudin; e) Tuan Isnilon). Születési ideje: a) 1966.3.18.; b) 1967.3.10. Születési helye: Bulanza, Lantawan, Basilan, Fülöp-szigetek. Állampolgársága: Fülöp-szigeteki. Címe: a) Basilan, Fülöp-szigetek (korábbi tartózkodási hely 2016-ig); b) Lanao del Sur, Fülöp-szigetek (tartózkodási hely 2016 óta). Egyéb információ: személyleírása: szeme színe: barna; haja színe: barna; magassága: 5 láb, 6 hüvelyk – 168 cm; súlya: 120 font – 54 kg; testfelépítése: vékony; bőrszíne: világos; arcán anyajegyek vannak. A 7d. cikk (2) bekezdésének i) pontjában meghatározott megjelölés időpontja: 2005.12.6.”